open-index/open-wikipedia-markdown huggingface dataset:
Lycia (yhtye)

**Lycia** on yhdysvaltalainen darkwave-yhtye, joka perustettiin vuonna 1988 Arizonassa. Yhtyeen perustajat Mike VanPortfleet ja Tara Vanflower ovat edelleen aktiivisia Lycian pääjäseniä. Suppeasta suosiostaan huolimatta yhtye oli yksi tärkeimpiä darkwave ja ethereal wave -musiikkityylien aloittajia. 

Allmusicin mukaan Lycian vuonna 1995 julkaistu albumi *The Burning Circle and then Dust* "on säilyttänyt asemansa yhdysvaltalaisen pimeän rockin eräänä kohokohtana." Tuolta albumilta julkaistu, power pop -henkinen single "Pray" on yhtyeen tunnetuimpia kappaleita. Yhtye teki kiertueen Type O Negativen kanssa samana vuonna. Lycian musiikin tunnistettavia aineksia ovat rikkaat, monikerroksiset äänimaisemat, kaikuvat kitarat, tunnelmalliset koskettimet, hidastempoiset konerummut, VanPortfleetin melankolinen kuiskattu laulu sekä Vanflowerin heleä ääni. Yhtye kuului ethereal waveen erikoistuneen Projekt Recordsin tunnetuimpiin yhtyeisiin.

## Diskografia
**Wake* (1989)
**Ionia* (1991)
**A Day in the Stark Corne* (1993)
**Live* (1994)
**The Burning Circle and then Dust* (1995) 
**Cold* (1997) 
**Estrella* (1998) 
**Compilation Appearances Volume 1* (2001)
**Compilation Appearances Volume 2* (2001)
**Tripping Back into the Broken Days* (2002)
**Empty Space* (2003)
**Fifth Sun* (2010)
**Quiet Moments* (2013)
**A Line That Connects* (2015)

## Lähteet
Hans Reimann

**Hans-Georg Reimann** (s. 24. elokuuta 1941 Stariškė/Starrischken, Saksan 1939–1945 miehittämä Klaipėdan alue, Liettua) on itäsaksalainen kilpakävelijä ja olympiamitalisti. Päälajissaan 20 kilometrin kävelyssä hän edusti maataan kahdeksan kertaa arvokilpailuissa.

Reimann saavutti 20 kilometrin kävelyssä hopeaa Belgradin EM-kilpailuissa 1962 ajalla 1.36.14,2. Hän hävisi kultamitalisti Kenneth Matthewsille vajaan 20 sekunnin erolla. Tokion 1964 olympialaisissa hän sijoittui 12:nneksi ajalla 1.34.51,0. Budapestin EM-kilpailuissa 1966 hänet hylättiin. Méxicon 1968 olympialaisissa hän sijoittui seitsemänneksi ajalla 1.36.31,4. Ateenan EM-kilpailuissa 1969 hän oli viides ajalla 1.33.04,0  ja Helsingin EM-kilpailuissa 1971 samoin viides ajalla 1.28.56,8.

Kesäkuussa 1972 Reimann käveli Erfurtissa maanmiehensä Peter Frenkelin kanssa 20&nbsp;000 metrin ratakävelyn maailmanennätyksen 1.25.19,4. Münchenin 1972 olympialaisissa hän saavutti Frenkelin ja Neuvostoliiton Vladimir Golubnitšin takana pronssia ajalla 1.27.16,6. Uransa viimeisiksi jääneissä arvokilpailuissa, Montréalin 1976 olympialaisissa Reimann saavutti hopeaa ajalla 1.25.13,8. Hän hävisi Meksikon Daniel Bautistalle runsaan puolen minuutin erolla.

Reimann voitti 20 kilometrin kävelyn maailmancupin Eschbornissa 1970 ajalla 1.26.55 ja Luganossa 1973 ajalla 1.29.31.

## Lähteet
* 
* 
* 
* 

### Viitteet
Nocturne (albumi)

**Nocturne** on yhdysvaltalaisen metalliyhtye The Human Abstractin vuonna 22. elokuuta 2006 julkaistu albumi. Se on yhtyeen ensimmäinen kokopitkä studioalbumi.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Nathan Ells – laulu
* A.J. Minette – kitara, piano
* Dean Herrera – kitara
* Kenny Arehart – bassokitara
* Brett Powell – rummut

## Arvostelut
* AbsolutePunk: 86%
* Allmusic: 

## Lähteet

## Aiheesta muualla
* 
*
Aapo Kyrölä

**Aapo Kyrölä** (s. 1979) on toinen multimediayhtiö Sulakkeen perustajista. Kyrölä oli Hotelli Kultakalan tekninen suunnittelija. Hän myös oli Sulakkeen toimitusjohtajana vuosina 2000-2001. Kyrölän viimeisin työnimike Sulakkeessa oli Chief Creative Officer, ja hänen vastuulleen kuului koko Sulakkeen visuaalisen ja konseptisuunnittelun laadunvalvonta sekä R&D-tiimin (Research and Development) vetäminen. 

Kyrölä ja Sampo Karjalainen saivat Suomi-palkinnon vuonna 2005 ja Suomalaisen insinöörityöpalkinnon 2006.
Pian sen jälkeen Kyrölä siirtyi tekemään väitöskirjaa Yhdysvaltoihin Carnegie Mellon -yliopistoon.

## Lähteet
Viestijuoksun Suomen-mestaruuskilpailut

**Viestijuoksun Suomen-mestaruuskilpailut** on vuosittain järjestettävä kaksipäiväinen yleisurheilukilpailu, johon osallistuvat seurojen viestijoukkueet. Ohjelmassa on miesten ja naisten yleisten sarjojen lisäksi 19-, 17- ja 15-vuotiaiden sarjat. Ensimmäistä kertaa viestijuoksun Suomen-mestaruuksista kilpailtiin Porissa vuonna 1910. Vuonna 2012 Porissa järjestettiin sadannet viestijuoksun SM-kilpailut.

Vuosina 1987–1991 järjestettiin erillinen maantieviestin SM-kilpailu.

## Sarjat ja matkat
;Vuodesta 2025 lähtien

;Vuosina 2020–2024

4&nbsp;000 metrin viestissä (DMR-viesti, ) osuudet olivat järjestyksessään 1&nbsp;200 m, 400 m, 800 m ja 1&nbsp;600 m.

;Vuoteen 2019 asti

## Kilpailut vuosittain

## Lähteet
*SM-viestit kautta aikojen – Keski-Uudenmaan Yleisurheilu ry  – News

### Viitteet

## Aiheesta muualla
The Human Abstract

**The Human Abstract** on yhdysvaltalainen metalcore-vaikutteista progressiivista metallia soittava yhtye. 

## Historia
Yhtyeen perustivat vuonna 2004 Los Angelesissa Kaliforniassa kitaristit AJ Minette ja Dean Herrera. Yhtyeen nimi on peräisin William Blaken samannimisestä runosta (*Songs of Innocence and of Experience*, 1794)

Yhtyeen laulajan Nathan Ellisin korvaajaksi on tullut Travis Richter. Yhtyeen vanha kitaristi AJ Minette on kolmen vuoden tauon jälkeen yhtyeen kokoonpanossa mukana.

## Jäsenet
### Nykyiset

* Travis Richter - laulu (2010–)
* AJ Minette - kitara, piano (2003–2007; 2010–)
* Andrew Tapley - kitara
* Dean Herrera - kitara
* Henry Selva - basso
* Brett Powell - rummut

### Entiset

* Nathan Ellis - laulu (2006–2009)
* Nick Olaerts - laulu (2003–2005)
* Kenny Arehart - laulu (2003–2006)
* Mike Nordeen - basso (2007-2008)
* Allen Eason - basso (2008)
* Sean Leonard - piano (2008–2009)

## Diskografia
### Albumit
* *[[Nocturne (albumi)|Nocturne]]* (2006)
* *[[Midheaven]]* (2008)
* *[[Digital Veil]]* (2011)

### EP-levyt
* *[[The Human Abstract (albumi)|The Human Abstract]]* (2005)

## Lähteet
August Tåg

**Josef August Tåg** (16. elokuuta 1871 Närpiö – 1. helmikuuta 1959 Närpiö) oli suomalainen poliitikko. Hänen puolueensa oli Ruotsalainen kansanpuolue.

Tåg toimi kansanedustajana kymmenen vuoden ajan, helmikuusta 1911 maaliskuuhun 1919 ja syyskuusta 1927 heinäkuuhun 1929. Hänet valittiin eduskuntaan viisissä vaaleissa Vaasan läänin eteläisestä vaalipiiristä. Hän vaikutti kansanedustajavuosinaan maatalousvaliokunnassa, rautatievaliokunnassa, sivistysvaliokunnassa ja suuressa valiokunnassa.  

Tåg toimi poliittisella urallaan myös Närpiön kunnanvaltuuston jäsenenä ja sen puheenjohtajana sekä valitsijamiehenä presidentinvaalissa 1943. Vuonna 1937 hänelle myönnettiin kunnallisneuvoksen arvonimi.

Kansakoulun käynyt Tåg syntyi maanviljelijäperheeseen ja oli itsekin varsinaiselta ammatiltaan maanviljelijä. Hän viljeli maata Närpiössä vuodesta 1899. Tåg oli naimisissa Anna Henrika Siggin kanssa, jonka kanssa hän avioitui vuonna 1897.

Tåg kuoli helmikuussa 1959 kotikunnassaan Närpiössä. Hän oli kuollessaan 87-vuotias. 

## Lähteet
STS-41-B

**STS-41-B** oli Nasan avaruussukkulaohjelman kymmenes ja Challenger-sukkulan neljäs lento. Laukaisu tapahtui 3. helmikuuta 1984 kello 13.00 UTC-aikaa Kennedyn avaruuskeskuksesta. Lento päättyi laskeutumiseen 11. helmikuuta kello 12.15. Lento oli ensimmäinen, jolla käytettiin uutta tehtävänumerointia: ensimmäinen numero ilmaisi vuoden sukkulaohjelman alusta lukien, toinen numero laukaisupaikan (1 Kennedyn avaruuskeskukselle, 2 Vandenbergin lentotukikohdalle) ja kirjain lennon järjestysnumeron kyseisenä vuonna.

Lennon komentajana toimi kolmannella avaruuslennollaan Apollo-Sojuz- ja sukkula-astronautti Vance D. Brand. Ensimmäisellä lennollaan olivat lentäjä Robert L. Gibson sekä tehtäväspesialistit Bruce McCandless II, Ronald E. McNair ja Robert L. Stewart. Hyötykuormana lennolla oli kaksi kaupallista tietoliikennesatelliittia, yhdysvaltalainen WESTAR-VI ja indonesialainen Palapa B-2. Irrottamisen jälkeen satelliittien PAM-moottorit eivät toimineet odotetusti ja satelliitit jouduttiin noutamaan STS-51-A-lennolla. Lisäksi rahtitilassa oli länsisaksalainen SPAS-I-laitteisto sekä viisi GAS-tutkimuslaitekanisteria. Sukkulan keskikannella suoritettiin kemiallisia, fysikaalisia ja biologisia tutkimuksia.

Astronautit McCandless ja Stewart suorittivat avaruuskävelyn, jolla McCandless kokeili ensimmäistä kertaa MMU-rakettireppua. Repun paineistettua typpeä käyttävillä rakettimoottoreilla McCandless kykeni liikehtimään vapaasti ilman turvaköysiä aina sadan metrin päähän sukkulasta.

Challenger laskeutui lennon päätteeksi ensimmäistä kertaa takaisin Kennedyn avaruuskeskuksen 4,5 kilometrin mittaiselle kiitotielle.

## Lähteet
Uudenkaarlepyyn vaakuna

**[[Uusikaarlepyy|Uudenkaarlepyyn]] vaakuna** on saanut aiheensa tervakaupasta, jolla oli suuri merkitys Pohjanmaan satamakaupungeille 1600-luvulta alkaen. Vaakunan heraldinen selitys on ”sinisessä kilvessä pystyyn asetettu kultainen tervatynnyri, jonka kannesta ja molemmista sivuista kultaiset, punakielekkeiset tulenlieskat lähtevät.”

## Vaakunan historiaa
7. syyskuuta 1620 kuninkaallisella privilegiolla perustettu Uusikaarlepyy sai perustamisasiakirjassa määritellyksi tunnuksekseen palavan tervatynnyrin, joka kuvasi tervakaupan tärkeää asemaa Pohjanmaan jokivarsien asukkaille. Samanlainen tunnus, erotuksena ainoastaan tervatynnyrien asento, oli laadittu myös samana vuonna perustetulle Kokkolan kaupungille (ruots. *Gamlakarleby*, "Vanhakaarlepyy"). Tervatynnyriä käytettiin vaihtelevin muodoin Uudenkaarlepyyn hallinnollisissa sineteissä.

Vuonna 1861 venäjänsaksalainen heraldikko Bernhard von Köhne laati oman ehdotuksensa Uudenkaarlepyyn vaakunaksi muiden Suomen suuriruhtinaskunnan kaupunkien ohella. Ehdotuksessa tervatynnyri on korvattu hopeakenttään asetetulla mustalla masuunilla, josta iskevät punaiset tulenlieskat. Ehdotusta ei kuitenkaan otettu käyttöön. Vuonna 1892 Valtionarkiston heraldikko George Granfelt kuvasi kirjassaan *Finlands städers vapenbok* Uudenkaarlepyyn vaakunan Kokkolan vaakunan tapaan kultataustaisena ja tervatynnyrin luonnonvärisen ruskeana. Toisinaan vaakuna kuvattiin kullan sijaan sinitaustaisena. Muun muassa vuonna 1884 perustettu uusikaarlepyyläinen pursiseura Segelsällskapet Ägir sai lippunsa tunnukseksi kotikaupunkinsa vaakunan sinitaustaisena.

Erojen luomiseksi Uudenkaarlepyyn ja Kokkolan vaakunoiden välille alkoivat uusikaarlepyyläiset suosia sini-kultaista mallia kaupunkinsa vaakunasta. Kyseiset värit virallistettiinkin tasavallan presidentin Risto Rytin päätöksellä 19. marraskuuta 1943. Uusitun vaakunan piirsi tällöin uudelleen heraldikko Gunnar Clément.

### Galleria

Tiedosto:Uusikaarlepyy sinetti.jpg|Uudenkaarlepyyn sinetti kaupungin perustamisasiakirjasta vuodelta 1620.
Tiedosto:Uusikaarlepyy.sinetti.jpg|Uudenkaarlepyyn sinetti vuodelta 1620.
Tiedosto:Von Koehne Uusikaarlepyy.jpg|Von Köhnen vuoden 1861 ehdotus Uudenkaarlepyyn vaakunaksi. Kolkka viittaa kaupungin sijaintiin Vaasan läänissä.
Tiedosto:Uusikaarlepyy.vaakuna.1892.jpg|Uudenkaarlepyyn vaakuna sen vanhoissa väreissä George Granfeltin piirtämänä vuodelta 1892.
Tiedosto:Uusikaarlepyy vaakuna 1900.jpg|Uudenkaarlepyyn vaakuna *Finlands städers vapen* -postikorttikokoelmasta 1900-luvun alusta.
Tiedosto:Uudenkaarlepyyn vaakuna.jpg|Gunnar Clémentin uudistaman vaakunan alkuperäispiirros vuodelta 1943.


## Lähteet
* 
*
*

### Viitteet

## Aiheesta muualla
;Kirjallisuutta venäjäksi
* Бойко Дм. А. *Геральдика Великого Княжества Финляндского*. – Запорожье, 2013.
Stormälö

**Stormälö** on kylä ja saari Paraisilla. Saarella sijaitsevat muun muassa Stormälön mökkikylä, Mälö bygdegårds (kylätalo), pienvenesatama, motocross-rata sekä 1940-luvulla perustettu Airiston lomakeskus. Lomakeskuksessa on ympärivuotinen hotelli, vierasvenesatama ja pitseria sekä kesäisin auki oleva kioski. Saaren asutus on harvaa ja maaseutumaista.

Stormälö kuuluu Airisto–Seilin valtakunnallisesti arvokkaaseen maisema-alueeseen.

## Lähteet

## Aiheesta muualla

* Airisto marina (Airiston vierasvenesatama)
* Aurinkoisen Airiston 1940-luvulla perustettu lomakeskus tarjosi monipuolista ajanvietettä (Yle Elävä arkisto)
Ryszard Katus

**Ryszard Katus** (s. 29. maaliskuuta 1947 Boska Wola, Mazowieckie, Puola) on puolalainen kymmenottelun olympiamitalisti.

Katus sijoittui Helsingin EM-kilpailuissa 1971 kymmenottelussa 14:nneksi 7&nbsp;417 pisteellä. Münchenin 1972 olympialaisissa hän saavutti pronssia 7&nbsp;984 pisteellä (7&nbsp;936 pistettä vuoden 1985 taulukon mukaan). Hän voitti neljänneksi sijoittuneen yhdysvaltalaisen Jefferson Bennettin vain kymmenellä pisteellä. Rooman EM-kilpailuissa 1974 Katus sijoittui viidenneksi 7&nbsp;920 pisteellä. Montréalin 1976 olympialaisissa hän oli kahdestoista 7&nbsp;616 pisteellä.

## Lähteet
* 
* 
* 

### Viitteet
Kirkaslampi (Utajärvi)

**Kirkaslampi** on pieni järvi tai lampi Utajärven kunnan Marttisjärven kylässä. Se sijaitsee Olvassuon luonnonpuiston etelälaidalla ja sinne johtaa metsäautotietä myöten yhteys Olvasjärventieltä Juorkunasta. Järven pohjoisrannalla on Olvassuon luontopolun alku- ja paluupiste opastetauluineen, laituri sekä laavupaikka ja huoltorakennus. Järvestä puolisen kilometriä lounaaseen on erittäin pienikokoinen Pieni Kirkaslampi, etelään taas ovat korkeat Kirkkaanlamminharju ja Kälväsvaara. Järveen tulee pohjoisesta hyvin pieni suo-oja, siinä ei ole laskuojaa. Järvi on karu, kivi- ja hiekkapohjainen, vesi on järven nimen veroista.

## Aiheesta muualla
*Luontoon.fi: kulkuyhteydet ja kartat
Vaja

**Vaja** on erillinen pieni ulkorakennus, jota käytetään yleensä varastona käyttötavaroille, varusteille tai muille tarvikkeille.  Vajat ovat yleensä lämmittämättömiä. Varastotilan ohella niitä voidaan käyttää esimerkiksi leikkimökkinä tai liiterinä, samoin taukotupana.  

Vajallekin voi tarvita rakennusluvan.  Vaja voidaan rakentaa kiinteästi pilarien varaan tai siirrettävänä nurkkakivien tai lankkujen päälle. Jos vajassa on lattia, se tehdään normaalisti kannatinpalkkien päälle. Vajan runkorakenteessa on otettava huomioon erityisesti ovi ja mahdollisten ikkunoiden paikat, koot ja muodot. 

Vajassa on usein viisto katto. Ulkoverhous on lautaa tai levyä, sisäpuolella ei yleensä ole verhousta lainkaan. Vajat kuitenkin maalataan usein. Syrjäisessä paikassa olevan varastovajan lukitustapa on suunniteltava jo rakentamisvaiheessa. 

Venevaja eli talas on ainakin osittain veden päälle rakennettu vaja, jossa säilytetään veneitä ja venetarvikkeita.

## Katso myös
* Maja
* Katos

## Aiheesta muualla

* Vajasta rakentaja.fi -sivulla
Leonid Lytvynenko

**Leonid Dmytrovytš Lytvynenko** (; , s. 28. tammikuuta 1949 Smila, Tšerkasy, Ukrainan SNT, Neuvostoliitto) on ukrainalainen, Neuvostoliittoa edustanut kymmenottelija ja olympiamitalisti vuodelta 1972.

Lytvynenko sijoittui Ateenan EM-kilpailuissa 1969 kymmenottelussa yhdeksänneksi 7&nbsp;410 pisteellä. Helsingin EM-kilpailuissa 1971 hän oli seitsemäs 7&nbsp;707 pisteellä. Münchenin 1972 olympialaisissa hän saavutti hopeaa 8&nbsp;035 pisteellä (7&nbsp;970 pistettä vuoden 1985 taulukon mukaan). Hän hävisi maailmanennätyksen tehneelle maanmiehelleen Nikolai Aviloville yli 400 pisteellä. Ennen viimeistä lajia Lytvynenko oli vasta kahdeksantena mutta hän paransi 1 500 metrin juoksussa omaa ennätystään 4.19,6:sta 4.05,9:ään ja nousi yhteistuloksissa toiseksi.

Lytvynenko sijoittui Rooman EM-kilpailuissa 1974 neljänneksi 8&nbsp;122 pisteellä. Montréalin 1976 olympialaisissa hän oli seitsemäs 8&nbsp;025 pisteellä (7&nbsp;963 pistettä vuoden 1985 taulukon mukaan).

## Lähteet

* 
* 
* 
* 

### Viitteet
Stefan Schreyer

**Stefan Schreyer** (s. 23. lokakuuta 1946 Gotha, Thüringen, Saksa) on itäsaksalainen kymmenottelija.

Schreyer sijoittui Münchenin 1972 olympialaisissa kymmenottelussa viidenneksi 7&nbsp;950 pisteellä (7&nbsp;907 pistettä vuoden 1985 taulukon mukaan). Hän hävisi pronssimitalisti Ryszard Katusille 34 pisteellä. Ottelun osalajeista hän oli pituushypyssä kolmanneksi paras tuloksella 744&nbsp;cm ja kuulantyönnössä neljänneksi paras tuloksella 15,02&nbsp;m. Ottelun päättäneessä 1 500 metrin juoksussa hän hävisi hopeamitalille nousseelle Leonid Litvinenkolle 42,3 sekuntia ja pronssimitalisti Ryszard Katusillekin 16,3 sekuntia.

## Lähteet
* 
* 

### Viitteet
Pikku Olvasjärvi

**Pikku Olvasjärvi** on Utajärven kunnan Juorkunan kylässä sijaitseva  Kiiminkijoen vesistöalueeseen kuuluva  järvi. Se sijaitsee Isosta Olvasjärvestä lyhimmillään vain seitsemisen sataa metriä pohjoiseen Keinäsperälle menevän metsäautotien  vieressä. Järvestä lähtevä Pikkuoja laskee Kavalan talon paikan kohdalla Piltuanjokeen ja edelleen Nuorittajoen kautta Perämereen. Järvi on asumaton itärannan kesämökkiä lukuun ottamatta, rannat ovat erittäin matalat ja soistuneet.
Kestävän palmuöljyn yhdistys

**Kestävän palmuöljyn yhdistys** eli *Roundtable on Sustainable Palm Oil* (**RSPO**) palmuöljyalan kansainvälinen yhdistys, joka kertoo kehittävänsä periaatteita kestävälle palmuöljytuotannolle. Kahdeksan periaatetta ja 39 kriteeriä pyrkivät lisäämään öljypalmutuotannon ekologista, sosiaalista ja taloudellista vastuullisuutta. RSPO:n organisaatio perustettiin Sveitsissä vuonna 2004. WWF:n mukaan RSPO on voittoa tavoittelematon yhdistys, jonka päämaja sijaitsee Kuala Lumpurissa. Jäseniin sisältyy öljypalmun kasvattajia, jalostajia, välittäjiä, lopputuotteiden valmistajia, myyjiä, rahoittajia sekä ympäristö- ja kansalaisjärjestöjä. RSPO:lla kattaa noin 40 % palmuöljyn maailmantuotannosta. RSPO-merkittyä palmuöljyä alettiin tuottaa vuoden 2007
lopussa. 

Järjestö perustettiin WWF:n aloitteesta Kuala Lumpurissa elokuussa 2003. Yli 40 yritystä ja organisaatiota allekirjoitti ensimmäisessä kokouksessa julkilausuman. RSPO:n kokouksissa Jakartassa 2004 ja Singaporessa 2005 hyväksyttiin kestävän öljypalmutuotannon periaatteet ja kriteerit.

## Saavutukset
Indonesian hallitus luopui 1,8 milj. ha plantaasin perustamisen Borneon, Indonesian ja Malesian rajalle vuonna 2007. Viljelyalue olisi tuhonnut 3 kansallispuistoa ja niiden ympäristön Borneon  laajimpien luonnonmetsien luona. Käyttöoikeus peruttiin WWF:n esittämän Heart of Borneo –suojelualoitteesta.
## Kritiikki
RSPO:ta on arvosteltu laajasti viherpesusta. Vuonna 2022 yli sata ympäristö- ja ihmisoikeusjärjestöä julkaisi kannanoton, jossa ne syyttivät järjestöä 19 vuoden ajan jatkuneesta kuluttajien harhaanjohtamisesta. Kriitikkojen mukaan RSPO-sertifioidut yritykset ovat jatkaneet sademetsien tuhoamista, biodiversiteetin hävittämistä ja paikallisyhteisöjen häätämistä mailta Kaakkois-Aasiassa, Afrikassa ja Latinalaisessa Amerikassa. Arvostelijoiden mukaan sertifiointijärjestelmä toimii palmuöljyteollisuuden markkinointityökaluna ja suojana kritiikiltä sen sijaan, että se aidosti parantaisi tuotannon vastuullisuutta.

Erityisen kritiikin kohteena on ollut luxemburgilainen Socfin-yhtiö, jonka plantaaseille RSPO on myöntänyt sertifikaatteja useissa Afrikan maissa yhteisöjen valituksista huolimatta. Sierra Leonessa lähes 1 500 paikallisasukasta allekirjoitti vuonna 2022 vetoomuksen, jossa he tuomitsivat sertifiointipäätöksen ja syyttivät prosessia puutteelliseksi: oleellisia sidosryhmiä ei kuultu, ja hallituksen raportti maakiistoista hylättiin todisteena. Järjestön valitusjärjestelmää on pidetty tehottomana: esimerkiksi Liberiassa yhteisöt ovat odottaneet yli vuosikymmenen ratkaisua valitukseensa. Ecuadorissa palmuöljyyhtiö Energy & Palma haastoi seitsemän yhteisöjohtajaa oikeuteen heidän osallistuttuaan rauhanomaiseen protestiin yhtiön toimintaa vastaan, eikä RSPO ole ryhtynyt toimiin yhtiötä kohtaan.
## Lähteet
* Syökö suomalainen elintarviketeollisuus viimeisiä sademetsiä? Raportti suomalaisen elintarvikesektorin palmuöljyn käytöstä ja sen ympäristövaikutuksista lokakuu 2007 WWF

## Aiheesta muualla
* WWF vaatii Neste Oililta välitöntä sitoutumista vastuulliseen palmuöljyn hankintaan, WWF 3.4.2009
* Palmuöljy-yritykset jonoon WWF 18.5.2009
Euroliiga-kausi 2001–2002

**[[Euroliiga]]-kausi 2001-2002** oli toinen ULEB-liiton järjestämä kansainvälinen koripalloturnaus. Edellisvuoden mestarina kauteen lähti Kinder Bologna. Kausi alkoi 10. lokakuuta 2001 ja päättyi 5. toukokuuta 2002 Bolognassa pelattuun finaaliin. Kauden voitti Panathinaikos BC, jolle mestaruus oli jo kolmas.

## Joukkueet

## Runkosarja
Joukkueet jaettiin neljään kahdeksan joukkueen lohkoon. Joukkueet pelasivat kahdesti toisiaan vastaan ja lohkojen neljä parasta joukkuetta pääsivät seuraavalle kierrokselle. 

### Lohko A

### Lohko B

### Lohko C

### Lohko D

## TOP 16
Jäljellä olleet 16 joukkuetta jaettiin neljän joukkueen lohkoihin. Joukkueet pelasivat toisiaan vastaan kerran kotona ja kerran vieraissa. Lohkojen ensimmäisiksi sijoittuneet pääsivät Final Fouriin.

### Lohko E

### Lohko F

### Lohko G

### Lohko H

## Välierät ja finaali
Sarjan päätös pidettiin Bolognassa sijaitsevassa Futurshow Stationissa. Semifinaalit pelattiin 3. toukokuuta. Semifinaalisen voittajat etenivät 5. toukokuuta pelattuun finaaliin.

## Palkinnot
### Runkosarjan MVP
* Mirsad Türkcan (  CSKA Moskova )

### Top 16 MVP
* Dejan Bodiroga (  Panathinaikos BC )

### Finaalien MVP
* Dejan Bodiroga (  Panathinaikos BC )

### All-Euroleague First Team 2001-2002
* Tyus Edney (  Benetton Treviso )
* Marko Jarić (  Kinder Bologna )
* Emanuel Ginóbili (  Kinder Bologna )
* Dejan Bodiroga (  Panathinaikos BC )
* Dejan Tomasevic (  TAU Ceramica )

### All-Euroleague Second Team 2001-2002
* Ariel McDonald (  Maccabi Tel Aviv ) 
* Alphonso Ford (  Olympiakos BC ) 
* Mirsad Türkcan (  CSKA Moskova )
* Marcelo Nicola (  Benetton Treviso ) 
* Joseph Blair (  Scavolini Pesaro )

## Henkilökohtaiset tilastot
### Pisteet

### Levypallot

### Syötöt

## Aiheesta muualla
*Virallinen kotisivu
Talk Dirty to Me

**Talk Dirty to Me** on glam rock-yhtye Poisonin ensimmäinen hittikappale. Kappale julkaistiin ensimmäisen kerran vuonna 1986 yhtyeen esikoisalbumilla *[[Look What the Cat Dragged In]]*, ja on edelleen yhtyeen tunnetuin ja menestynein kappale heviballadi *Every Rose Has Its Thorn*in jälkeen. Talk Dirty To Me nousi sijalle #9, ja aiempi single *Cry Tough* ei sijoittunut ikinä yhdellekkään listalle. 

1987 julkaistiin seuraava single, *I Want Action* josta muodostui myös hitti. 2007 *Talk Dirty To Me* julkaistiin myöhemmin myös *[[Guitar Hero III: Legends of Rock]]* -videopelissä. Erona alkuperäiseen versioon oli vain se, että laulaja Bret Michaels äänitti vokaalit uudelleen peliä varten työskennellessään itse pelin parissa. 2009 VH1-äänestyksessä *Best Hard Rock Songs of All Time* (suom. *Kaikkien aikojen parhaat hardrock-kappaleet*) kappale sijoittui listasijalle #40.
Muun muassa Children of Bodom on tehnyt kappaleesta cover-version, joka on albumilla *[[Skeletons in the Closet (Children of Bodomin albumi)|Skeletons in the Closet]]*.

## Kokoonpano
* Bret Michaels - laulu
* C.C. DeVille - soolo-, rytmikitara, taustalaulu
* Bobby Dall - bassokitara
* Rikki Rockett - rummut
Odiah Sidibé

**Odiah Khomiakoff** (o.s. **Sidibé**, s. 13. tammikuuta 1970 Fréjus, Var, Ranska) on entinen ranskalainen pikajuoksija.

Odiah Sidibé voitti sekä 100 metrin juoksussa että 4 × 100 metrin viestijuoksussa juniorien EM-pronssia vuonna 1987 ja juniorien Euroopan-mestaruuden vuonna 1989. Seuraavana vuonna Splitin EM-kilpailuissa hän sijoittui 100 metrillä viidenneksi ajalla 11,40&nbsp;s ja 4&nbsp;×&nbsp;100 metrillä neljänneksi ajalla 43,43&nbsp;s. Barcelonan 1992 olympialaisissa hän sijoittui viestissä neljänneksi ajalla 42,85&nbsp;s; alkuerissä hän oli juoksemassa Ranskan ennätystä 42,58&nbsp;s. Sadan metrin juoksussa Sidibé karsiutui puolivälierissä.

Stuttgartin MM-kilpailuissa 1993 Sidibé sijoittui 4&nbsp;×&nbsp;100 metrillä neljänneksi ajalla 42,67&nbsp;s ja karsiutui 100 metrin alkuerissä. Helsingin EM-kilpailuissa 1994 hän karsiutui 100 metrin puolivälierissä. Pikaviestin alkuerissä Ranskan joukkue hylättiin. Atlantan 1996 olympialaisissa Sidibé saavutti viestissä kuudennen sijan ajalla 42,76&nbsp;s ja karsiutui 100 metrin välierissä ajalla 11,35&nbsp;s. Budapestin EM-kilpailuissa 1998 hän karsiutui 100 metrin välierissä ajalla 11,33&nbsp;s eikä osallistunut viestiin.

Edmontonin MM-kilpailuissa 2001 Sidibé saavutti 4&nbsp;×&nbsp;100 metrin viestijuoksussa hopeaa ajalla 42,39&nbsp;s. Alun perin Ranska sijoittui kolmanneksi mutta nousi jälkeen päin toiseksi Kelli Whiten dopingtapauksen seurauksena. Henkilökohtaisille matkoille Sidibé ei Edmontonissa osallistunut. Münchenin EM-kilpailuissa 2002 hän voitti viestijuoksussa kultaa ajalla 42,46&nbsp;s. Henkilökohtaisella 100 metrillä hän sijoittui seitsemänneksi ajalla 11,57&nbsp;s; alkuerissä hän oli juossut ajan 11,40&nbsp;s.

Sisäratojen arvokilpailuissa Sidibé saavutti kaksi mitalia. Genovan EM-hallikilpailuissa 1992 hän sijoittui 60 metrin juoksussa viidenneksi ajalla 7,34&nbsp;s. Tukholman EM-hallikilpailuissa 1996 hän saavutti hopeaa ajalla 7,25&nbsp;s. Pariisin MM-hallikilpailuissa 1997 hän karsiutui välierissä. Valencian EM-hallikilpailuissa 1998 hän saavutti pronssia ajalla 7,22&nbsp;s. Lissabonin MM-hallikilpailuissa 2001 hän karsiutui välierissä. EM-hallikilpailuissa hän karsiutui välierissä vuosina 1990, 1994 ja 2002.

Odiah Sidibé voitti 100 metrin juoksun Ranskan mestaruuden ulkoradoilla vuosina 1990, 1994 ja 1996. Sisäradoilla hän voitti 60 metrin Ranskan mestaruuden vuosina 1994, 1996, 1999, 2001 ja 2002. Hän on pituudeltaan 176-senttinen ja painoi kilpavuosinaan 64 kiloa.

## Henkilökohtaiset ennätykset
* 60 metrin juoksu (hallissa): 7,16&nbsp;s (1997)
* 100 metrin juoksu: 11,23&nbsp;s (1995)
* 200 metrin juoksu: 23,53&nbsp;s (1995)

## Lähteet

* 
* 
* 
*
Kim Jong-chul

**Kim Jong-chul** (; s. 25. syyskuuta 1981) on yksi Pohjois-Korean entisen johtajan Kim Jong-ilin kolmesta pojasta. Hän on opiskellut Sveitsissä. Isänsä mielestä hän oli tyttömäinen. Hänen tiedetään olevan muusikko Eric Claptonin ihailija.

## Lähteet
Viviane Dorsile

**Viviane El Haddad ** (o.s. **Dorsile**, s. 1. kesäkuuta 1967 Sainte-Anne, Guadeloupe) on entinen ranskalainen juoksija, jonka päämatkat olivat 400 ja 800 metriä.

Viviane Dorsile sijoittui Splitin EM-kilpailuissa 1990 400 metrin juoksussa kahdeksanneksi ajalla 52,11&nbsp;s ja 4 × 400 metrin viestijuoksussa viidenneksi ajalla 3.25,16. Barcelonan 1992 olympialaisissa hän karsiutui 800 metrin juoksun alkuerissä. Helsingin EM-kilpailuissa 1994 hän voitti kultaa 4&nbsp;×&nbsp;400 metrin viestijuoksussa Ranskan-ennätysajalla 3.22,34. Göteborgin MM-kilpailuissa 1995 hän karsiutui viestin välierissä ajalla 3.27,11. Atlantan 1996 olympialaisissa hän saavutti viestissä kahdeksannen sijan ajalla 3.28,46 ja karsiutui 800 metrin välierissä ajalla 2.00,68. Budapestin EM-kilpailuissa 1998 Dorsile sijoittui 4&nbsp;×&nbsp;400 metrin viestissä kuudenneksi ajalla 3.27,61 ja karsiutui 800 metrin välierissä ajalla 2.00,26.

Sevillan MM-hallikilpailuissa 1991 Dorsile sijoittui 4&nbsp;×&nbsp;400 metrin viestijuoksussa viidenneksi ajalla 3.34,05. Pariisin EM-hallikilpailuissa 1994 hän saavutti 400 metrillä pronssia sisäratojen Ranskan-ennätyksellä 51,92&nbsp;s.

Viviane Dorsile voitti Ranskan mestaruuden ulkoradoilla 400 metrillä vuonna 1991 sekä 800 metrillä vuosina 1992, 1996 ja 1998. Sisäradoilla hän voitti 400 metrillä Ranskan mestaruuden vuosina 1991 ja 1994. Kesäkuussa 1992 hän juoksi Narbonnessa 800 metrillä Ranskan ennätyksen 1.59,29. Ennätys pysyi hänen nimissään elokuuhun 1994 kunnes Patricia Djaté alitti sen. Dorsile on pituudeltaan 170-senttinen ja painoi kilpavuosinaan 60 kiloa.

## Henkilökohtaiset ennätykset
* 100 metrin juoksu: 11,7 (1992)
* 200 metrin juoksu: 23,2 (1991)
* 400 metrin juoksu: 52,02 (1992), hallissa 51,92 (1994)
* 800 metrin juoksu: 1.59,29 (1992)
* 400 metrin aitajuoksu: 57,21 (2001)

## Lähteet

* 
* 
*
The Balkan Girls

**The Balkan Girls** oli Romanian edustuskappale vuoden 2009 Eurovision laulukilpailussa Moskovassa. Kappaleen esittää Elena Gheorghe.  The Balkan Girls pääsi finaaliin, jossa se sai 40 pistettä ja sijoittui 19:nneksi.

## Lähteet
Ruohomaluri

**Ruohomaluri** (*Amytornis striatus*) on Australiassa elävä malureihin kuuluva varpuslintu.

## Koko ja ulkonäkö
Kooltaan ruohomaluri on noin 15&ndash;20&nbsp;cm. Lajin selkä ja siivet ovat punaruskeat ja tiheästi valkoisen ja mustan raidoittamat. Päässä on ruskeat silmän päällystät. Ruohomalurin pyrstö on pitkä ja mustan ruskea. Linnun kurkku on valkoinen ja vatsa vaalean ruskea ja valkoisen raidoittama. Naaras ruohomalurilla on siipien alla kastanjanruskea laikku, jota koiraalla ei ole. Muuten sukupuolet muistuttavat toisiaan ulkonäöltään. Ruohomalurit sulautuvat väritykseltään hyvin elinympäristöihinsä kuiviin ruohikkoihin ja savanneille.

## Elinympäristö
Ruohomaluria tavataan alueella, joka ulottuu Luoteis-Australiasta Australian kaakkoisosiin. Lajin elinympäristöä ovat avointen eukalyptusmetsien ruohoa ja pensaikkoja kasvavat pohjakerrokset, joissa esiintyy erityisesti *Triodia*-suvun heinäkasveja. Erityisesti Uuden Etelä-Walesin alueella sopivaa elinympäristöä on tuhoutunut ja ruohomalurin nimialalaji *A. s. striatus* luokitellaan siellä vaarantuneeksi.

## Elintavat
Ruohomalurit elävät pareittain tai joskus kolmen linnun ryhmissä. Linnuilla on noin kolmen hehtaarin kokoinen reviiri, jota ne puolustavat. Naaras rakentaa pesän elo- tai syyskuussa ruohoista ja risuista. Naaras munii kahdesta kolmeen munaa, joita se hautoo kaksi viikkoa. Pesästään poikaset lähtevät, kun niiden kuoriutumisesta on kulunut kaksi viikkoa.

Ravintonsa ruohomaluri etsii maasta. Laji syö selkärangattomia, siemeniä ja kukkia.

## Lähteet
Lidija Alfejeva

**Lidija Nikolajevna Alfejeva** (, 17. tammikuuta 1946 Dnepropetrovsk, Ukrainan SNT, Neuvostoliitto – 3. maaliskuuta 2022) oli ukrainalainen, Neuvostoliittoa edustanut pituushyppääjä ja olympiamitalisti.

Alfejeva sijoittui Rooman EM-kilpailuissa 1974 pituushypyssä kuudenneksi tuloksella 654&nbsp;cm. Montréalin 1976 olympialaisissa hän saavutti pronssia tuloksella 660&nbsp;cm. Moskovan 1980 olympialaisissa hän oli kahdeksas tuloksella 671&nbsp;cm.

Alfejeva saavutti sisäratojen EM-kilpailuissa Katowicessa 1975 hopeaa tuloksella 629&nbsp;cm. Hän voitti sisäratojen Euroopan-mestaruuden Münchenissä 1976 tuloksella 664&nbsp;cm.

## Lähteet
* 
* 
* 
* 

### Viitteet
Wäinötär

__NOTOC__

**Wäinötär** on suomalainen popyhtye, joka yhdistää suomalaisen kansanmusiikin soittimia konerytmeihin. Keskeisessä osassa on Mirka Sirkkasen laulu ja kalevalaisesti riimitetyt sanoitukset. Sirkkanen on myös säveltänyt osan yhtyeen kappaleista. Muista sävellyksistä, kielisoittimista ja koskettimista on vastannut Petri Savolainen. Yhtyeen esikoisalbumi *[[Wäinötär (albumi)|Wäinötär]]* ilmestyi Wolfgang Recordsilta 2005. 

Yhtye osallistui vuoden 2005 Euroviisujen Suomen karsintoihin kappaleella *Kihlaus*, joka julkaistiin myöhemmin albumilla ja singlenä. Albumin kappaleiden sovituksista vastasivat Petri Savolainen ja levyn tuottaja Hannu Leiden.

Sirkkanen ja Savolainen olivat ennen yhtyeen perustamista mukana useissa musiikillisissa kokoonpanoissa ja hankkeissa sekä yhdessä että erikseen. Heidän mukaansa Amerikassa asutut vuodet saivat aikaan halun tehdä omanäköistä, juurevaa ja suomalaista musiikkia. Yhtyeen esiintymiskokoonpano on vaihdellut jonkin verran vuosien aikana.

## Diskografia

### Albumit
* *Wäinötär* (2005)
* *Vala* (2010)

### Single
* *Kihlaus* (2005)

## Lähteet

## Aiheesta muualla
* Kotisivut .
* Petri Tuunainen: Wäinötär: Vala. Savon sanomat 16.10.2010.
Mahdia

**Mahdia** (, *al-Mahdiya*) on 52&nbsp;000 asukkaan kaupunki Tunisiassa. Se sijaitsee Välimeren rannikolla Monastirista etelään ja Soussesta kaakkoon.

Mahdia on Sfaxin pohjoispuolen alueellinen keskus ja Mahdian kuvernoraatin pääkaupunki. Kaupungin pääelinkeinoja ovat kalanjalostus, kudonta, oliivinviljely ja oliiviöljyn puristaminen.

Kaupunki oli olemassa jo foinikialaisten ja antiikin roomalaisten aikaan, mutta se tuhottiin arabivalloituksen aikana. Kaupungin perusti uudelleen vuonna 921 fatimidien kalifi Ubayd Allah al-Mahdi Billah. Mahdia toimi aikanaan Ifriqiyan pääkaupunkina. Kaupungin historian aikana eri kansat ja ristiretkeläiset ovat hyökänneet ja piirittäneet sitä useita kertoja.

Toisen maailmansodan aikana kaupungin asukas Khaled Abdul-Wahab pelasti 24 juutalaista natsien vainolta, ja hänet on nimetty postuumisti ehdolle vanhurskaaksi kansakuntien joukossa ensimmäisenä arabina.

## Lähteet

## Aiheesta muualla
Bert Patenaude

**Bertram ”Bert” Albert Patenaude** (4. marraskuuta 1909 Fall River, Yhdysvallat – 4. marraskuuta 1974 Fall River) oli yhdysvaltalainen jalkapalloilija. Hän edusti Yhdysvaltoja MM-kisoissa 1930 ja teki alkulohko-ottelussa Paraguayta vastaan MM-kisojen historian ensimmäisen hattutempun. Alkujaan tuolloin toinen hänen kolmesta maalista merkittiin Tom Florien nimiin, mutta tutkimusten jälkeen vuonna 2006 kansainvälinen jalkapalloliitto vahvisti Patenauden tehneen kaikki kolme maalia.

## Lähteet
Patricia Djaté-Taillard

**Patricia Djaté-Taillard ** (o.s. **Djaté**, s. 3. tammikuuta 1971 Pariisi, Ranska) on entinen ranskalainen keskimatkojen juoksija. Hän saavutti kaksi mitalia sisäratojen arvokilpailuissa.

## Ura

Patricia Djaté-Taillard karsiutui 800 metrin juoksun alkuerissä Pariisin EM-hallikilpailuissa 1994. Barcelonan MM-hallikilpailuissa 1995 hän karsiutui saman matkan välierissä. Tukholman EM-hallikilpailuissa 1996 hän voitti 800 metrillä kultaa ajalla 2.01,71. Pariisin MM-hallikilpailuissa 1997 hän saavutti 1 500 metrin juoksussa hopeaa Ranskan ennätyksellä 4.06,16. Gentin EM-hallikilpailuissa 2000 Djaté-Taillard sijoittui 1&nbsp;500 metrillä viidenneksi ajalla 4.17,69.

Ulkoradoilla Djaté-Taillard osallistui viisiin arvokilpailuihin. Helsingin EM-kilpailuissa 1994 hän sijoittui 800 metrin juoksussa seitsemänneksi silloisella omalla ennätyksellään 2.00,34. Göteborgin MM-kilpailuissa 1995 hän sijoittui neljänneksi Ranskan ennätyksellä 1.57,04. Atlantan 1996 olympialaisissa hän sijoittui kuudenneksi ajalla 1.59,61; välierissä hän juoksi ajan 1.57,93. Ateenan MM-kilpailuissa 1997 hän osallistui 1&nbsp;500 metrin juoksuun ja karsiutui välierissä. Budapestin EM-kilpailuissa 1998 Djaté-Taillard karsiutui alkuerissä sekä 800:lla että 1&nbsp;500 metrillä.

Patricia Djaté-Taillard voitti Ranskan ulkoratojen mestaruuden 800 metrillä vuosina 1994 ja 1999. Sisäradoilla hän voitti Ranskan mestaruuden 800 metrillä vuosina 1994, 1995, 1996, 1997 ja 1999 sekä 1&nbsp;500 metrillä vuonna 2000. Hän paransi kolmasti Ranskan ulkoratojen ennätystä 800 metrillä: elokuussa 1994 aikaan 1.58,07, elokuussa 1995 aikaan 1.57,04 sekä syyskuussa 1995 aikaan 1.56,53. Viimeksi mainittu on yhä vuoden 2009 alussa voimassa oleva Ranskan ennätys. Lisäksi Djaté-Taillard paransi elokuussa 1996 Ranskan ennätystä 1&nbsp;500 metrillä aikaan 4.02,26. Sisäradoilla hän paransi Ranskan ennätyksiä useita kertoja, parhaina tuloksinaan 800 metrillä 2.01,04 (vuonna 1999), 1&nbsp;000 metrillä 2.37,87 (vuonna 1997) sekä 1&nbsp;500 metrillä 4.06,16 (vuonna 1997).

Djaté-Taillard on pituudeltaan 173-senttinen ja painoi kilpavuosinaan 59 kiloa.

## Henkilökohtaiset ennätykset

* 200 metrin juoksu: 25,47 (1987)
* 400 metrin juoksu: 52,99 (1994)
* 800 metrin juoksu: 1.56,53 (1995)
* 1 000 metrin juoksu: 2.31,93 (1995)
* 1 500 metrin juoksu: 4.02,26 (1996)
* Mailin juoksu: 4.27,58 (1997)
* Seitsenottelu: 3962 (1989)

## Lähteet

* 
* 
*
Kuningas ja minä (vuoden 1956 elokuva)

**Kuningas ja minä** (*The King and I*) on vuonna 1956 valmistunut elokuvamusikaali. Sen ohjasi Walter Lang ja tuottivat Charles Brackett ja Darryl F. Zanuck. Elokuvan käsikirjoitus perustuu Margaret Landonin romaaniin *[[Anna ja Siamin kuningas]]* ja vuoden 1951 samannimiseen Broadway-musikaaliin. Juoni perustuu Anna Leonowensin tarinaan hänen oleskelustaan Siamin kuninkaan Mongkutin hovissa kotiopettajattarena 1860-luvulla.

Leskeytynyt anglointialainen Anna Leonowens saapuu Bangkokiin kuninkaan hoviin kotiopettajattareksi yhdessä poikansa Louisin kanssa. Siamissa eletään mullistuksen aikaa, kun kuningas haluaisi uudistaa maataan, mutta samalla vanhat perinteet ja tavat hidastavat sitä.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Musiikki
### I näytös
* Alkusoitto - Orkesteri
* I Whistle a Happy Tune - Anna ja Louis
* Hello, Young Lovers - Anna
* The March of the Siamese Children - Orkesteri
* Scene Before Curtain (Home Sweet Home) - Munkit ja lapset
* A Puzzlement - Kuningas
* Getting to Know You - Anna, vaimot ja lapset
* We Kiss in a Shadow - Tuptim ja Lun Tha
* Something Wonderful - Lady Thiang
* I näytöksen loppu - Kuningas, koko palatsi

### II näytös
* Entr'acte - Orkesteri
* The Small House of Uncle Thomas (Näytelmä) - Tuptim ja vaimot
* Song of the King - Kuningas
* Shall We Dance? - Anna ja kuningas

## Palkinnot ja ehdokkuudet
### Oscar-palkinnot
*Kuningas ja minä* oli ehdolla yhdeksään Oscar-palkintoon. Elokuva sai niistä viisi, muun muassa parhaan miespääosan, värielokuvan puvustuksen ja musiikin Oscarin.

### Golden Globe
Elokuva oli ehdolla neljän Golden Globe -palkinnon saajaksi ja sai niistä kaksi, joista toinen oli parhaan naispääosan palkinto.

### Muut
Vuonna 2006 elokuva pääsi yhdenneksitoista American Film Instituten listalle parhaista musikaaleista.

## Roolitus

## Lähteet

## Aiheesta muualla
*
Beechcraft T-34 Mentor

**Beechcraft T-34 Mentor** on yhdysvaltalaisen Beechcraftin sotilaskoulukone, jonka ensilento tehtiin 2. joulukuuta 1948. Se oli jatkokehitelmä Beechcraft Bonanza-yleisilmailukoneesta. Koneen ideoi Walter Beech, joka pyrki koneellaan murtamaan North American T-6/NJ Texan-koulukoneen monopolin kaikkien puolustushaarojen lentojoukoissa.

Yksimoottorisen, kaksipaikkaisen peräkkäinistuttavan koulukoneen tuontanto alkoi vuonna 1953. Sen potkuriturbiiniversio on edelleen Yhdysvaltain ilmavoimien koulukoneena. Koneita on rakennettu 2&nbsp;300 kappaletta.

## Aiheesta muualla

* US Navy Fact File: T-34C Turbo-Mentor  and T-34 history page on Navy.mil 
* Hawker Beechcraft T-34 page 
* T-34 Mentor/T-34C Turbo-Mentor on GlobalSecurity.org
* FAS Military Analysis Network: T-34C Turbo-Mentor
* T-34 Association: Non-profit organization dedicated to "Keep 'em flyin".
* Corpus Christi 2006 accident 
* Drendel Lou. *T-34 Mentor in Action*. Carrollton, Texas: Squadron/Signal Publications, 1990. .
* Morgan, David. *Hostile Skies: My Falklands Air War*. London: Phoenix Publishing, 2006. .
Thessalos (mytologia)

**Thessalos** () viittaa kreikkalaisessa mytologiassa useaan eri mieshahmoon.

* Thessalos, Haimonin poika, jonka mukaan Thessalian uskotaan saaneen nimensä.
* Thessalos, Iasonin ja Medeian poika, joka opiskeli nuoruudessaan Korintissa ja josta tuli Iolkoksen kuningas Akastoksen jälkeen.
* Thessalos, Herakleen ja Khalkiopen poika ja Feidippoksen ja Antifoksen isä.

## Lähteet
Piaggio P.148

**Piaggio P.148** oli italialainen 1950-luvun alun sotilaallinen koulukone, jonka toteutti Piaggio Aero.

P.148 on kokometallinen alatasoinen kiinteällä laskutelineellä varustettu yksimoottorinen ja 2-paikkainen kone. Sen ensilento tapahtui 12. helmikuuta 1951. Sitä käytti Italian ilmavoimat ja myöhemmin Somalian ilmavoimat. Koneita rakennettiin yli 100 kappaletta.

## Spesifikaatio (P.148)

* miehistö - kouluttaja ja oppilas, rinnakkainistuttava
* pituus 8,4 m
* kärkiväli 11,1 m
* korkeus 2,4 m
* siipipinta-ala 18,9 m2
* tyhjäpaino 876 kg
* lentopaino 1&nbsp;280 kg
* moottori 1 kpl
** Lycoming O-435, kuusisylinterinen moottori
** 142 kW eli 190 hv
* huippunopeus 234 km/h
* lakikorkeus 5&nbsp;000 m

## Lähteet
* The Illustrated Encyclopedia of Aircraft (Part Work 1982-1985), 1985, Orbis Publishing, Page 271

### Viitteet
DT-14

**DT-14** oli Harkovan traktoritehtaan (HTZ) valmistama dieselkäyttöinen traktorityyppi, joka soveltui pääasiassa puutarhaviljelyyn. Sen valmistus aloitettiin 1955. Moottori oli yksisylinterinen ja nelitahtinen dieselmoottori. Polttoaineensyöttö vastasi D-35:n ja D-54:n ratkaisuja. Voimansiirto puolestaan oli kuin HTZ-7:ssä. Traktorissa oli neljä vaihdetta eteenpäin ja vaihtajalla saatiin sama määrä vaihteita taaksepäin. Traktorista voitiin tehdä myös taaksepäin ajettava penkkiä kääntämällä.

Vuonna 1957 DT-14:stä tuli uusi malli DT-14A, jonka jälkeen DT14B. DT-14:n seuraajaksi ryhdyttiin valmistamaan DT-20:ä, joka oli voimakkaampi.

## Suomi

Suomeen tuotiin muutamia DT-14:ia, joita ei Valtion maatalouskoneiden tutkimuslaitos pitänyt turvallisina. Classic Motorshow'ssa toukokuussa 2009 oli yksi kunnostettu ja entisöity DT-14 näytteillä Belarus-gruppa Finljandijan osastolla.

## Lähteet
*DomRemStroy

## Viitteet
Edmund Conen

**Edmund "Ed" Conen** (10. marraskuuta 1914 Ürzig, Saksa – 5. maaliskuuta 1990) oli saksalainen jalkapalloilija. Conen edusti Saksaa MM-kisoissa 1934 tehden Belgiaa vastaan hattutempun.. Koko turnauksessa Conen teki 4 maalia neljässä ottelussa, jolla hän sijoittui yhdessä Angelo Schiavion kanssa turnauksen toiseksi parhaaksi maalintekijäksi.

## Lähteet
Agaton Sax

**Agaton Sax** on ruotsalaisen Nils-Olof Franzénin luoma kirjallisuuden henkilöhahmo, joka seikkailee yhdessätoista varhaisnuorille suunnatussa salapoliisikirjassa. Franzén loi kirjasarjan vuosina 1955–1978.

Agaton Sax on piippua poltteleva lyhyt ja lihava sanomalehtitoimittaja ja yksityisetsivä. Hän seikkailee muun muassa Byköpingissä, Englannissa ja Brosnia-nimisessä kuvitteellisessa Balkanin maassa, joka lienee nimetty Bosnian mukaan. Kirjojen tyyli tavoittelee komediaa ja jäljittelee ironisoiden salapoliisigenreä; esimerkiksi komisario Lispington muistuttaa Sherlock Holmesin Lestradea. Saxin vastustajia ovat Octopus Scott ja Julius Mosca.

Sax-sarja soveltuu parhaiten suunnilleen 11–13-vuotiaille. Kirjojen pohjalta on tuotettu 1970-luvulla Ruotsissa pari animaatiosarjaa, ja 1976 valmistui maan ensimmäinen täyspitkä animaatioelokuva kirjan *Agaton Sax ja kaksi roistoa* (1963) pohjalta. Olof Thunberg on toiminut salapoliisin ääninäyttelijänä.

## Agaton Sax -kirjat

## Lähteet
Geropótamos (joki)

**Geropótamos** (, ”Pyhä joki”) on joki, joka virtaa Iraklionin alueyksikön alueella Kreetan saaren eteläosassa Kreikassa. Se on saaren pisin joki ja sen pituus on 45 kilometriä. Geropótamos saa alkunsa Ída- eli Psiloreítis-vuoristosta, josta se virtaa kohti lounasta, Messarán tasangolle. Tasangolla siihen yhtyy pienempiä sivujokia. Tasangon jälkeen joki laskee Välimereen kuuluvaan Libyanmereen saaren etelärannikolla Tympákin kaupungin eteläpuolella Faistóksen kunnassa.

Geropótamos on mitä ilmeisimmin ollut merkittävä joki minolaisen kulttuurin aikana. Faistoksen palatsi ja Agía Triádan asutus ovat sijainneet lähellä jokea. Myös joen suussa on sijainnut kaupunki jo muinoin. Sen raunioiden kerrotaan olleen näkyvillä vielä 1400-luvulla.  Ei tiedetä, oliko joki vielä esihistoriallisena ja antiikin aikana purjehduskelpoinen, mutta satamakaupunkien sijainti rannikolla antaisi ymmärtää, ettei ollut. Antiikin aikana ainakin joen pohjoisempi sivuhaara tunnettiin nimellä *Lethaios* ().

Geropótamoksen suistoalue on merkittävä lintujen pysähtymispaikka. Suistossa tavataan esimerkiksi pronssi-iibiksiä. Suiston luonto koostuu hiekkadyyneistä, ruohikosta ja pensaikosta. Pinta-alaa suistolla on 450 hehtaaria.

Jokea ei tule sekoittaa Kreetan pohjoisrannikon Geropótamos-jokeen, joka tunnetaan myös nimellä Mylopótamos.

## Lähteet

## Aiheesta muualla
Percival Prentice

**Percival Prentice** oli Royal Air Forcen peruskoulukone toisen maailmansodan jälkeen vuoteen 1956 asti. 

## Kehitys

Percival Prentice oli tuotantoyhtiönsä ensimmäinen kokometallikone. Sen suunnittelun perustana oli Englannin ilmailuministeriön määritelmä T.23/43. Prentice TV163 lensi ensi kerran 31. maaliskuuta 1946. RAF vastaanotti 370 konetta vuosina 1947–1949. Koneessa pyrittiin kouluttamaan kahta oppilasta kerrallaan: toinen heistä istui takapenkillä ja seurasi toisen oppilaan koulutusta, mikä oli mitä ilmeisimmin yritys laskea lentäjäkoulutuksen hintaa.

T.1:n lentopaino oli 1905&nbsp;kg ja kantama 667&nbsp;km.

## Lähteet

 
## Kirjallisuutta
* Ellison, Norman H. *Percivals Aircraft (The Archive Photographs Series)*. Chalford, Stroud, UK: Chalford Publishing Company, 1997. .
* Halley, J.J. *Royal Air Force Aircraft SA100-VZ999*. Tunbridge Wells, Kent, UK: Air-Britain (Historians) Ltd. 1985. . 
* Jackson, A.J. *British Civil Aircraft since 1919, Volume 3*. London: Putnam, 1988. .
* Silvester, John. "Percival Aircraft 1933-1954 (Parts 1-4)." *Aeroplane Monthly*, Vol. 11, No. 1–4, January-April 1983.
* Sturtivant, Ray. *Royal Air Force Flying Training and Support Units*. Tunbridge Wells, Kent, UK: Air-Britain (Historians) Ltd, 1997. . 
* Thetford, Owen. *Aircraft of the Royal Air Force*. London: Putnam & Company Ltd., 1976. .

## Aiheesta muualla

* British Aircraft Directory, Percival Prentice
Hopeaneulatee

**Bai Hao Yinzhen** eli **hopeaneulatee** on valkoinen tee, jota tuotetaan pääasiassa Fujianin maakunnassa Kiinassa, sekä rajoitetusti muualla. Yleisesti kutsutaan myös nimellä Yinzhen. Valkoisten teelaatujen keskuudessa tämä on kaikkein kallein laji, sekä eniten arvostettu, koska ainoastaan parhaita silmuja käytetään teen valmistukseen. Suurin osa Yinzhenistä on tehty Da Baista, eli valkoisesta teepuulajista, tai Da Haosta, kuitenkin on poikkeuksia, kuten Yunnassa valmistetut ”iso silmuteet”.


Tiedosto:China Fujian.svg|Fujian
Tiedosto:China Yunnan.svg|Yunnan
Tiedosto:China Jiangxi.svg|Jiangxi


## Valmistus

Parhaat Yinzhenit poimitaan maaliskuun 15. ja huhtikuun 10. päivien välillä, kun ei sada. Vain vahingoittumattomat ja aukeamattomat nuput kerätään. Huonompilaatuinen Yinzhen ei välttämättä täytä näitä laatuvaatimuksia. Yinzhen teetä pidetään hyväksi terveydelle. Oregonin osavaltionyliopiston Linus Pauling -instituutin tutkimusten mukaan valkoista teetä voidaan käyttää syövän torjuntaan.

Nykyisin teetä kasvatetaan enimmäkseen Fujianin maakunnassa. Muita suurituottoisia alueita ovat Zheng He ja Fuding.

## Maistaminen ja hauduttaminen

Tämä tee sopii parhaiten haudutettavaksi noin 75 Celsiusasteisessa vedessä. Haudutettavaksi annostellaan hieman normaalia teemäärää enemmän teelehtiä. Haudutusaika on hieman muita valkoisia teelaatuja pidempi, kuitenkin enintään 5 minuuttia. Haudutuksen tuloksena saadaan hieman viskoosisen kimaltelevaa vaaleankeltaista teejuomaa, jossa voi olla (teesuotimesta riippuen) hiukan valkoisia, kelluvia ja valoa heijastavia karvoja (lehtinukkaa). Juoman makua ja tuoksua kuvataan herkäksi, kevyeksi, tuoreeksi ja hieman makeaksi. Maku on hyvin mieto, joka voi aiheuttaa jopa pettymystä ensimmäisellä kerralla. Teen maku eroaa huomattavasti muista teelajeista, joskin lähes samalta maistuu Bai Mu Dan.

## Katso myös
* Ceylonin tee
* Darjeeling tee

## Lähteet

## Aiheesta muualla
* Linus Pauling Instituutti: vaaleasta teestä  (oregonstate.edu)
Morane-Saulnier Alcyon

**Morane-Saulnier Alcyon** () oli Ranskan ilmavoimien alkeiskoulukone 1950-luvun alussa.

Koneen suunnitteli Morane-Saulnier-yhtiö, ensilento lennettiin 11. elokuuta 1949. Alatasoisen koneen kiinteä laskuteline muutettiin pian sisäänvedettäväksi. Koneita valmistettiin 208 kappaletta. Ranskan laivasto hankki 40 konetta, 15 konetta vietiin Kamputseaan Indo-Kiinan sotaan. Ranskakin käytti koneitaan Algerian vapaustaistelijoita vastaan rynnäkkökoneina.

## Tekniset tiedot (MS.733)
* miehistö 2–3
* pituus 9,3 m
* kärkiväli 11,3 m
* korkeus 2,4 m
* siipipinta-ala 21,9 m2
* tyhjäpaino 1&nbsp;260 kg
* lentopaino 1&nbsp;670 kg
* voimalaite Potez 6D.30 rivimoottori, 240 hv
* suurin nopeus 260 km/h
* lentomatka 920 km
* lakikorkeus 4&nbsp;800 m

## Lähteet
*

### Viitteet